C 117/22
ET
Euroopa Liidu Teataja
11.3.2022
Teisipäev, 14. september 2021
14. rõhutab, et dialoog kodanikega on äärepoolseimate piirkondade ja Euroopa Liidu institutsioonide lähendamisel ja nendevaheliste sildade loomise protsessis üks peamisi aspekte; kutsub sellega seoses komisjoni üles süvendama dialooge, eriti äärepoolseimates piirkondades; 15. kutsub komisjoni üles kujundama koostöös äärepoolseimate piirkondadega nende jaoks uue strateegia, mis vastab kohapealsele tegelikkusele ja nende piirkondade vajadustele, kajastab Euroopa Parlamendi soovitusi ning tugineb eripärade austamisele, saavutatu konsolideerimisele ja olemasolevate mehhanismide optimeerimisele, innovatsioonile ja äärepoolsei­ mate piirkondade väärtustamisele lahendusi pakkuvate piirkondadena; 16. rõhutab vajadust määratleda selle uue strateegilise partnerluse tõeline tegevuskava, kaasates peamised sidusrühmad, sealhulgas riiklikud, piirkondlikud ja kohalikud ametiasutused, majanduslikud ja sotsiaalsed osapooled, kodanikuühiskonna, akadeemilise ringkonna ja valitsusvälised organisatsioonid; 17. nõuab uue strateegia ja selle tegevuskava võimalikult kiiret rakendamist, et aidata kaasa äärepoolseimate piirkondade majanduslikule ja sotsiaalsele taastumisele;
2.
JAOTIS Investeerimine inimväärsetesse töökohtadesse, solidaarsuse tugevdamine ja tegutsemine noori prioriteediks seades 18. on teadlik, et äärepoolseimad piirkonnad pakuvad liidule võimalusi luua katseprojekte võitluseks sotsiaal-ma­ janduslike ja kliimaalaste probleemidega, kuid et see dünaamika vajab kiirendamist, et kõrvaldada struktuuriliste puudustega seonduvad mahajäämused, samuti on vaja konsolideerida ja kaitsta kauguse ja saarelise asendi mõjust tingitud struktuuriliste puuduste kompenseerimise vahendeid, mis on möödapääsmatult vajalikud selleks, et äärepoolseimad piirkonnad saaksid täiel määral ja võrdselt Euroopa ruumiga lõimuda;
A. Solidaarsuse tugevdamine 19. kutsub komisjoni, liikmesriike ja äärepoolseimaid piirkondi üles tegema vaesuse, tööpuuduse ja sotsiaalse tõrjutuse (sh puuetega inimeste puhul) vastu võitlemisest Euroopa solidaarsuse prioriteedid, investeerides haridusse ja koolitusse ning tulevikuprojektidesse, mille keskmes on innovatsioon, eelkõige sotsiaalvaldkonnas, ümberõpe ja mitmekesistamine; 20. on veendunud, et ühtekuuluvuspoliitikas tuleks pöörata erilist tähelepanu äärepoolseimates piirkondades elavatele naistele, ning rõhutab ühtekuuluvuspoliitika olulisust soolise võrdõiguslikkuse edendamisel ja ELi soolise võrdõiguslikkuse strateegia rakendamisel äärepoolseimates piirkondades; 21. rõhutab sotsiaal- ja solidaarsusmajanduse olulist rolli äärepoolseimates piirkondades, mis on piirkondlike ja kohalike omavalitsuste partner äärepoolseimast asendist tulenevate piirangute kõrvaldamisel, vaesuse ja sotsiaalse tõrjutuse vastu võitlemisel, töökohtade loomisel ja algatuste väljatöötamisel nendes piirkondades vastavalt mitmesugustele ELi strateegiatele; pooldab selle tegelikkuse tunnustamist ELi tasandil ja selle mittetulundussektori otsest juurdepääsu ELi toetustele;
B.
Tervishoid 22. rõhutab, et äärepoolseimate piirkondade konkreetsed olud muudavad need piirkonnad ülemaailmsete sündmuste, näiteks COVID-19 pandeemia suhtes haavatavamaks; nõuab seepärast, et käimasolevast pandeemiast õpitaks nii palju kui võimalik ning nõuab, et tulevikus tuleks sedalaadi sündmuste korral võtta arvesse äärepoolseimate piirkondade konkreetseid olusid; 23. teeb ettepaneku luua uurimiskeskus, mis on pühendunud troopilistele nakkushaigustele ja eriti äärepoolseimates piirkondades esinevatele patoloogiatele, nagu diabeet, ülekaalulisus ja teatud tüüpi vähktõved, ning võtta kasutusele vajalikud fondid, et äärepoolseimates piirkondades tervishoiu mahajäämused kõrvaldada; 24. teeb ettepaneku käivitada katseprojekt, võttes eeskujuks ettevalmistava meetme BEST, et toetada äärepoolseimates piirkondades ravimtaimede alast uurimistegevust;